**OSJEČKO-BARANJSKA ŽUPANIJA**

GIMNAZIJA BELI MANASTIR

Klasa: 602-03/21-01

Urbroj: 2100/21-21-01-302

GODIŠNJE IZVJEŠĆE ZA ŠKOLSKU GODINU 2020./2021.

Beli Manastir, kolovoz 2021.

**UVOD**

Nastavna je godina započela 7. rujna. Do 24. studenoga nastava se odvijala uživo da bi se 24. studenoga u skladu s uputama nadležnih tijela Osječko-baranjske županije zbog epidemioloških mjera prešlo na online-nastavu, ove godine uglavnom posredstvom platforme Teams. Na taj je način okončano prvo polugodište.

Na početku drugoga polugodišta, 18. siječnja, maturanti su se vratili u školske klupe, a ostali su učenici nastavili s online-nastavom. Tako je bilo do 15. veljače kada su se i učenici prvog, drugog i trećeg razreda vratili u školu.

Zimski odmor učenika trajao je od 24. prosinca do 15. siječnja, a proljetni od 2. do 9. travnja, odnosno kalendar škole preinačen je u odnosu na planirani u skladu s odlukama i uputama mjerodavnih tijela. Nastavna je godina završila 18. lipnja, odnosno 25. svibnja za maturante. Zadnja su dva dana maturanti prema preporuci ministra imali online-nastavu.

**POPIS ZAPOSLENIKA**

**Pedagoško-razvojna služba:**

|  |  |  |
| --- | --- | --- |
| IME I PREZIME | STRUČNA SPREMA | RADNO MJESTO |
| Veljko Frank | VSS | Ravnatelj |
| Nina Savić | VSS | Pedagoginja |
| Mirta Burcar | VSS | Knjižničarka |
| Kristina Vinojčić Tota | VSS | Knjižničarka |

**Nastavnici (na kraju nastavne godine) :**

|  |  |  |
| --- | --- | --- |
| IME I PREZIME | STRUČNA SPREMA | RADNO MJESTO |
| Janja Matijević | VSS | Prof. Hrvatskoga jezika |
| Sanja Zagorščak | VSS | Prof. Hrvatskoga jezika |
| Iboja Berdalović | VSS | Prof. Matematike |
| Ljiljana Jeftimir | VSS | Prof. Matematike i Informatike |
| Olgica Urošević | VSS | Prof. Engleskoga jezika |
| Klara Bošnjaković | VSS | Prof. Engleskoga jezika |
| Tamara Bukalo | VSS | Prof. Njemačkoga jezika |
| Anica Novokmet | VSS | Prof. Biologije |
| Dubravka Radić | VSS | Prof. Kemije |
| Sofija Radojčić | VSS | Prof. Kemije |
| Vjekoslav Sučić | VSS | Prof. Povijesti |
| Vlasta Kajtar | VSS | Prof. T. Z. K. |
| Vladimir Bukalo | VSS | Prof. T. Z. K. |
| Helena Čičin | VSS | Prof. Etike, Filozofije i Logike  |
| Krunoslav Vukelić | VSS | Prof. Sociologije i Politike i gospodarstva |
| Ivana Knezović | VSS | Prof. Fizike |
| Ivana Marijančević | VSS | Vjeroučiteljica |
| Srđan Banda | VSS | Vjeroučitelj |
| Suzana Vencl | VSS | Prof. Glazbene umjetnosti |
| Tomislav Livaja | VSS | Prof. Likovne umjetnosti |
| Anastazija Kalčić | VSS | Prof. Psihologije |
| Ana Mari Blažević | VSS | Prof. Latinskoga jezika |
| Žolt Faddi\* | VSS | Prof. Geografije |
| Senka Zundanović | VSS | Prof. Srpskoga jezika |
| Nina Savić | VSS | Prof. Talijanskoga jezika |

**Administrativno-tehničko osoblje:**

|  |  |  |
| --- | --- | --- |
| IME I PREZIME | STRUČNA SPREMA | RADNO MJESTO |
| Adela Pligl | VSS | Tajnik |
| Aleksandra Bare  | SSS | Voditeljica računovodstva |
| Biljana Dorić\* | VSS | Administratorica |

**Pomoćno osoblje:**

|  |  |  |
| --- | --- | --- |
| IME I PREZIME | STRUČNA SPREMA | RADNO MJESTO |
| Andrea Pandžić | SSS | Spremačica |
| Katica Smolčić | SSS | Spremačica |
| Savo Đurđević | SSS | Domar |

\*Žolt Faddi zamjenjuje Nevenu Beuk Kovačević koja je na bolovanju. Biljana Dorić zamjenjuje Ivana Mazura koji je na roditeljskom dopustu.

**UČENICI (stanje na kraju nastavne godine)**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Odjel** | **Uk.** | **M.** | **Ž.** | **RKT.vj.** | **Prav.vj.** | **Etika** | **I.** | **II.** |
| **E.** | **NJ.** | **E.** | **NJ.** |
| 1.O | 16 | 5 | 11 | 12 | 0 | 4 | 15 | 1 | 1 | 15 |
| 2.E | 10 | 0 | 10 | 9 | 0 | 1 | 10 | 0 | 0 | 10 |
| 2.O | 11 | 3 | 8 | 7 | 2 | 2 | 10 | 1 | 1 | 10 |
| Uk. | 21 | 3 | 18 | 16 | 2 | 3 | 20 | 1 | 1 | 20 |
| 3.E | 18 | 8 | 10 | 13 | 4 | 1 | 18 | 0 | 0 | 18 |
| 4.E | 13 | 0 | 13 | 12 | 0 | 1 | 13 | 0 | 0 | 13 |
| 4.O | 12 | 2 | 10 | 3 | 6 | 3 | 9 | 3 | 3 | 9 |
| Uk. | 25 | 2 | 23 | 15 | 6 | 4 | 22 | 3 | 3 | 22 |
| **Sveuk.** | **80** | **18** | **62** | **56** | **12** | **12** | **75** | **5** | **5** | **75** |
| **%** | **100** | **23** | **77** | **70** | **15** | **15** | **94** | **6** | **6** | **94** |

**IZBORNA I FAKULTATIVNA NASTAVA**

Glede izbornih predmeta, učenici drugog razreda ove su godine birali Engleski jezik, odnosno Tjelesnu i zdravstvenu kulturu. Izbornu su nastavu pohađali podijeljeni u dvije skupine s po dva sata tjedno. Učenici trećeg razreda kao izborni su predmet imali Hrvatski jezik s dva sata tjedno, a učenici četvrtog razreda Matematiku, po dva sata svaki razredni odjel.

Učenici koji su to željeli, fakultativno su njegovali srpski ili učili talijanski jezik. Polaznici nastave Srpskoga jezika, radili su podijeljeni u dvije skupine, a svaka je skupina imala po dva sata, dakle, ukupno četiri. Svi su zainteresirani učenici nastavu Talijanskoga jezika slušali zajedno i to dva sata tjedno (kombinacija zainteresiranih učenika 2. E i 2. O) .

**OSVARENJE SATI U NASTAVI**

|  |  |  |  |
| --- | --- | --- | --- |
| **odjel** | **planirano** | **ostvareno** | **razlika** |
| 1.O | 1366 | 1418 | + 52 |
| 2.E | 1365 | 1376 | + 11 |
| 2.O | 1610 | 1667 | + 57 |
| 3.E | 1310 | 1368 | + 58 |
| 4.E | 1248 | 1280 | + 32 |
| 4.O | 1504 | 1543 | + 39 |
| **ukupno** | **8403** | **8652** | **+ 249** |

**PREGLED USPJEHA I IZOSTANAKA NA KRAJU NASTAVNE GODINE**

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **Odjel** | **Br.uč.** | **Br.negocj.** | **5** | **4** | **3** | **2** | **1/1** | **1/2** | **1/3** | **N** | **Opr.** | **Neo.** | **Srednja ocj.odjela** |
| 1.O | 16 | 3 | 7 | 8 | 0 | 0 | 0 | 0 | 1 | 0 | 1243 | 7 | 4,35 |
| 2.E | 10 | 0 | 3 | 7 | 0 | 0 | 0 | 0 | 0 | 0 | 947 | 8 | 4,30 |
| 2.O | 11 | 0 | 5 | 5 | 1 | 0 | 0 | 0 | 0 | 0 | 866 | 0 | 4,33 |
| 3.E | 18 | 1 | 6 | 9 | 2 | 0 | 1 | 0 | 0 | 0 | 1215 | 16 | 4,06 |
| 4.O | 12 | 0 | 6 | 2 | 4 | 0 | 0 | 0 | 0 | 0 | 1411 | 40 | 4,26 |
| 4.E | 13 | 0 | 9 | 4 | 0 | 0 | 0 | 0 | 0 | 0 | 1359 | 62 | 4,46 |
| **Uk.** | **80** | **4** | **36** | **35** | **7** | **0** | **1** | **0** | **1** | **0** | **7041** | **133** | **4,29** |

Na kraju nastavne godine, bile su četiri negativne ocjene: dvije iz Matematike, jedna iz Hrvatskoga jezika te jedna iz Latinskoga jezika.

Učenica prvog razreda na kraju nastavne godine imala je tri negativne ocjene i to iz sljedećih predmeta: Matematika, Hrvatski jezik i Latinski jezik. Roditelji su u skladu sa Statutom škole tražili polaganje ispita pred povjerenstvom iz Latinskoga jezika. Ispit je održan u propisanom roku. Učenica ga je položila. Na taj je način dobila mogućnost završiti razred. Iz Hrvatskoga jezika i Matematike upućena je na dopunski rad na kojem je zadovoljila i tako uspješno završila razred.

Učenik trećeg razreda negativno je ocijenjen iz Matematike. Upućen je na dopunski rad na kojem je zadovoljio i na taj način završio razred.

Najveći je broj učenika razred završilo s odličnim uspjehom (45 %) . Najviši je prosjek 4.E: 4,46, gdje je ujedno i najveći udio odličnih učenika.

S 5,00 i pohvalom Nastavničkoga vijeća razred su završili sljedeći učenici: Karlo Kobijak, Anamarija Miler; Lana Rončević i Luka Rončević iz 1. O, Elena Živaković iz 2. E, Monika Tkalec i Roberto Krieg iz 2. O, Lea Bartolić i Matija Barić iz 3. E te Sara Grozdek iz 4. E.

**PEDAGOŠKE MJERE**

|  |  |  |  |  |  |
| --- | --- | --- | --- | --- | --- |
| ODJEL | POHVALA R. V. | POHVALA N. V. | OPOMENA RAZREDNIKA | UKOR R. V.  | OPOMENA PRED ISKLJUČENJE |
| 1.O | 3 | 4 | 0 | 0 | 0 |
| 2.E | 2 | 1 | 0 | 0 | 0 |
| 2.O | 3 | 2 | 0 | 0 | 0 |
| 3.E | 4 | 2 | 0 | 1 | 0 |
| 4.E | 8 | 1 | 6 | 0 | 0 |
| 4.O | 6 | 0 | 1 | 1 | 0 |
| **Uk.** | **26** | **10** | **7** | **2** | **0** |

**DRŽAVNA MATURA**

Matura se odvijala u skladu s preporukama nadležnoga Ministarstva, Nacionalnoga centra za vanjsko vrednovanje obrazovanja i Zavoda za javno zdravstvo (zbog situacije s COVID-19) , ljetni i jesenski rok. Na jesenski je rok izašlo dvoje učenika (Matematika B) te su ispit uspješno položili. Dakle, svi su učenici uspješno završili gimnazijsko obrazovanje.

**ODGOJNO-OBRAZOVNI RAD I AKTIVNOSTI U ŠKOLI**

Ove su godine aktivnosti u školi bile ograničene zbog epidemioloških mjera. Također su se mnoge umjesto uživo odvijale online, npr. profesionalna orijentacija, stručna usavršavanja i sl. Dio sjednica Nastavničkoga i razrednih vijeća te Školskoga odbora također se odvijao online.

U skladu s propisima, ove su godine provedeni izbori za novi sastav Školskoga odbora.

U rujnu, dvije su učenice četvrtog, dva učenika trećeg razreda i pedagoginja sudjelovali u projektu Građanske demokratske inicijative na temu položaja i života mladih u Belom Manastiru.

U listopadu su pedagoginja i profesorica Fizike Ivana Knezović organizirale obilježavanje Dana kruha uz poštivanje epidemioloških mjera. U prosincu su organizirale prikupljanje pomoći štićenicima SOS dječjega sela Ladimirevci.

Nakon katastrofalnih potresa koji su u prosincu zadesili Sisačko-moslavačku županiju, mnogi su se radnici i učenici škole uključili u prikupljanje pomoći nastradalima.

Naši su učenici i ove godine sudjelovali na školskim i županijskim natjecanjima koja su se djelomično održavala uživo, a djelomično online. Učenica 3. E Maja Šteler ušla je u finale državnoga statističkog natjecanja pod vodstvom mentora prof. Krunoslava Vukelića te dobila priznanje za sudjelovanju natječaju za ideju godine uz mentorstvo pedagoginje.

Zbog epidemioloških mjera, ove godine nije bilo izleta ni ekskurzija. No, kada su popustile, u travnju, održana je jednodnevna terenska nastava u Osijeku iz Biologije i Politike i gospodarstva za učenike četvrtog razreda.

U svibnju se intenzivno radilo na promociji Gimnazije Beli Manastir u osnovnim školama Baranje, digitalno, a kad god je to bilo moguće, i uživo.

S obzirom da je zbog cjelokupne situacije mentalno zdravlje opće populacije pa i djece i adolescenata u posebno osjetljivom stanju, ove smo se godine poprilično bavili tom problematikom. Vezano uz to, Proni-centar postavio je putujuću izložbu učeničkih radova na temu mentalnog zdravlja.

U suradnji s Crvenim križem, ravnatelj, pedagoginja i razrednici organizirali su u školi prikupljanje nekvarljivih namirnica i higijenskog pribora za socijalno ugrožene starije osobe.

Ove smo godine također prikupljali čepove za pomoć u nabavci lijekova za oboljele od leukemije i limfoma.

Tijekom godine, surađivali smo:

* s Ministarstvom znanosti i obrazovanja
* s Gradom Belim Manastirom
* s Osječko-baranjskom županijom
* s Agencijom za odgoj i obrazovanje
* s Nacionalnim centrom za vanjsko vrednovanje obrazovanja
* s MUP-om
* s Domom zdravlja Beli Manastir
* sa Zavodom za javno zdravstvo
* sa školama grada i županije
* s Projektom građanske demokratske inicijative
* s nevladinom udrugom ,,Oaza“
* s predstavnicima Europske unije
* s raznim fakultetima i visokim učilištima
* s Gradskom knjižnicom Beli Manastir
* s Hrvatskim školskim športskim savezom
* S Crvenim križem.

**OSTVARENJE ŠKOLSKOGA KURIKULUMA**

Slijedi osvrt na pojedine sastavnice Školskoga kurikuluma te na njihovu (ne)ostvarenost:

1. **Life is art, art is life, Erasmus + :** Koordinatorica projekta Erasmus + u našoj školi, profesorica je Helena Čičin. Trenutačno je aktivan projekt ''Life is Art, Art is Life'' u kojoj je naša škola partner školama iz Italije, Turske, Latvije i Litve, a koji je zaživio na način da je koordinator za Erasmus + Srednje škole Valpovo Krunoslav Vukelić povezao Gimnaziju Beli Manastir s turskim partnerima.. S obzirom da je tema projekta umjetnost, na početku je godine formiran tim od devetnaestero učenika s umjetničkom nadarenošću i kompetencijama. Osim koordinatorice, u provođenju projekta aktivno su sudjelovale profesorice: Nina Savić i Ivana Knezović. Zbog epidemioloških mjera, projekt se odvijao uglavnom online, a planirana putovanja nisu ostvarena pa su se i ,,susreti“ sudionika odvijali na daljinu. Učenici su u pratnji profesora uz poštivanje epidemioloških mjera posjećivali zanimljive lokacije u okruženju te ih prezentacijama i video-uratcima predstavljali partnerskim školama.

Naši su učenici po dogovoru sudionika projekta na osnovu tjelesnih opisa na engleskom jeziku, izradili avatare latvijskih učenika i obrnuto.

Posredstvom platforme Teams, prof. Čičin, Knezović i Savić održavale su sastanke s uključenim učenicima.

Susret s učenicima iz partnerskih škola koji se trebao odigrati uživo, ali zbog više sile nije, održao se putem eTwinninga na kojem su uratci učenika i objavljeni. Tijekom susreta, učenici iz svih zemalja, pa tako i naši, predstavljali su svoju školu, regiju te pojedine zanimljivosti svojih zemalja (gastronomiju, sport, demografska obilježja, znamenitosti). Zadatak je bio i prikazati mjesto po izboru u bližoj okolici, a koje se odlikuje nekom vrstom umjetničke kreativnosti. Zbog blizine (sam Beli Manastir) odabran je Asztalos koji su učenici u pratnji profesorica posjetili početkom svibnja. Tamo su uz prigodna objašnjenja promatrali izradu uporabnih umjetničkih keramičkih predmeta što su također snimili i predstavili partnerskim školama.

1. **Word Café:** Zainteresirani učenici sudjelovali su u rujnu Etnološkom centru baranjske baštine u suradnji s Projektom građanske demokratske inicijative Beli Manastir, u analizi i mogućim rješenjima problema mladih Beloga Manastira. U razgovoru su sudjelovali i čelnici grada. Ova se izvanškolska aktivnost vrednovala u nastavi Sociologije i Politike i gospodarstva kako je i planirano.
2. **GIGADABAR, međunarodno natjecanje u računalnom razmišljanju:** Sudjelovanjem u online-natjecanju, zainteresirani su učenici pod vodstvom profesorice Informatike Ljiljane Jeftimir razvijali logičko i računalno razmišljanje rješavanjem zanimljivih logičkih zadataka.
3. **Svakodnevni wellness za psihičko zdravlje:** U sklopu nastave Psihologije (prof. Anastazija Kalčić) učenici su analizirali utjecaj količine sna i digitalne tehnologije na psihičko zdravlje.
4. **Demografska osobna iskaznica Baranje:** U sklopu nastave Geografije (prof. Nevena Beuk Kovačević) , učenici četvrtog razreda analizirali su u ožujku demografske podatke te načinili osobnu iskaznicu Baranje.

Zbog epidemioloških mjera, nisu ostvarene sljedeće planirane aktivnosti:

* večer matematike
* posjet Hrvatskomu saboru i HNB
* ekološka akcija u zavičaju
* odlazak u kino
* posjet Skloništu za životinje Beli Manastir
* posjet Židovskoj općini Osijek
* posjet Crvenomu križu Beli Manastir
* posjet Kopačkomu ritu.

**PROVEDBA ŠKOLSKOG PREVENTIVNOG PROGRAMA**

U našoj se školi u skladu s važećim odlukama Ministarstva znanosti i obrazovanja provodila nastava Zdravstvenoga i Građanskoga odgoja.

Nastava Građanskoga odgoja uglavnom se odvijala u sklopu predmetnih i međupredmetnih kurikuluma i realizacijom pojedinih nastavnih jedinica. Zdravstveni se odgoj uglavnom odvijao na satima razrednika, a planirane i ostvarene nastavne jedinice obuhvaćale su prevenciju ovisnosti te nasilnog i rizičnog ponašanja, prehrambenih poremećaja kao i pospješivanje zdravog odnosa prema svomu tijelu. Njihov je sadržaj vidljiv u planovima sata razrednika te u dnevniku rada.

S obzirom na specifičnost situacije ove godine, velik je dio preventivnih aktivnosti bio selektivan ili indiciran te usmjeren na osnaživanje učenika za nošenje s nesigurnim, promjenjivim i često kaotičnim uvjetima oko nas.

Roditeljski sastanak koji je na početku nastavne godine roditeljima učenika prvog razreda održala pedagoginja, a na kraju stručnjaci iz psihološkoga centra ,,Tesa“ , bio je usmjeren na pomoć roditeljima uslijed specifičnosti adolescencije, na partnerski odnos sa školom, ali i na zahtjevnost trenutačne situacije.

**PEDAGOŠKA DOKUMENTACIJA**

Na početku godine, nastavnici su predali pedagoginji godišnje izvedbene kurikulume.

Pedagoška evidencija i dokumentacija vodila se u skladu s propisima.

Podatci iz e-dnevnika usklađeni su s podatcima u e-Matici i matičnim knjigama.

E-dnevnici zaključeni su krajem školske godine.

Ravnatelj

Veljko Frank, prof.

SADRŽAJ:

Uvod – 2

Popis zaposlenika – 2

Učenici – 4

Izborna i fakultativna nastava – 5

Ostvarenje sati u nastavi – 5

Pregled uspjeha i izostanaka na temu nastavne godine – 6

Pedagoške mjere – 7

Državna matura – 7

Odgojno-obrazovni rad i aktivnosti u školi – 7

Ostvarenje Školskoga kurikuluma – 9

Provedba školskog preventivnog programa – 11

Pedagoška dokumentacija – 12